Doložka finančných, ekonomických, environmentálnych vplyvov,
vplyvov na zamestnanosť a na podnikateľské prostredie

1.	Odhad vplyvov na verejné financie 
Predkladaný návrh zakladá nároky na verejné financie, ktoré budú v plnom rozsahu zabezpečené v rámci kapitálových transferov rozpočtovej kapitoly MO SR. Celkový dopad realizácie projektových a stavebných prác na verejné financie sa predpokladá vo výške 556 920,0 tis. Sk.

2.	Odhad vplyvov na obyvateľov, hospodárenie podnikateľskej sféry a iných právnických osôb
      Realizácia stavebnej akcie nemá dopad na životnú úroveň obyvateľstva a má stabilizujúci      účinok na hospodárenie podnikateľskej sféry a zamestnanosti v regióne. Dostavbou chirurgického pavilónu sa zabezpečí poskytovanie služieb so zameraním na urgentnú úrazovú medicínu a riešenie polytraumatických diagnóz pre celý región.

3.	Odhad vplyvov na životné prostredie 
      Realizácia stavebnej akcie nebude mať negatívne vplyvy na životné prostredie.

4.	Odhad vplyvov na zamestnanosť 
Realizáciou výstavby z verejných prostriedkov budú počas výstavby vytvorené pracovné miesta pre cca 80 zamestnancov stavebných organizácií.
 
5.	Odhad vplyvov na podnikateľské prostredie
Realizácia stavebnej akcie bude mať pozitívny vplyv na podnikateľské  prostredie v oblasti stavebníctva a následne bude mať vplyv pre rozvoj subjektov, ktoré budú dodávať materiál pre novovybudované  zdravotnícke zariadenie.